b'\n_START_ARTICLE_\nHiisi-TV\n_START_PARAGRAPH_\nHiisi-TV oli joulukuussa 2003 aloittanut Vihdin, Karkkilan ja Lohjan paikallistelevisio, jota py\xc3\xb6ritti nummelalainen Oy KoDa Productions AB. Ohjelmat n\xc3\xa4kyiv\xc3\xa4t Lohjan puhelimen sek\xc3\xa4 Hiisi-Vision verkossa noin 20 000 kotitaloudelle. Kanava l\xc3\xa4hetti ohjelmaa joka p\xc3\xa4iv\xc3\xa4. Sit\xc3\xa4 oli voinut seurata my\xc3\xb6s valtakunnallisesti Internetiss\xc3\xa4._NEWLINE_11.01.2006 alkaen Hiisi-TV yhdistyi Diggari-televisiokanavaan. Hiisi-TV l\xc3\xa4hetti edelleen p\xc3\xa4ivitt\xc3\xa4in alueellisen ohjelman ja muina aikoina kanava l\xc3\xa4hetti ainoastaan Diggari-kanavan ohjelmaa. Diggari lopetti toimintansa vuoden 2009 lopussa.'